CELEX: 32005R0616
Language: da
Date: 2005-04-21 00:00:00
Title: Kommissionens forordning (EF) nr. 616/2005 af 21. april 2005 om ændring af forordning (EF) nr. 1623/2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin for så vidt angår markedsmekanismer

22.4.2005   
            
            
               DA
            
            
               Den Europæiske Unions Tidende
            
            
               L 103/15
            
         
      KOMMISSIONENS FORORDNING (EF) Nr. 616/2005
   af 21. april 2005
   om ændring af forordning (EF) nr. 1623/2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin for så vidt angår markedsmekanismer
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (1), særlig artikel 33, og
   ud fra følgende betragtninger:
   
               (1)
            
            
               I Kommissionens forordning (EF) nr. 1623/2000 (2) er der fastsat en ordning for afsætning af vinalkohol ved offentligt salg med henblik på at bruge den som bioethanol i Fællesskabet. For at sikre, at denne alkohol afsættes til den højeste pris, som en bydende tilbyder, bør ordningen med offentligt salg erstattes med en licitationsordning.
            
         
               (2)
            
            
               Med henblik herpå bør der gælde samme betingelser for de forskellige typer afsætning af vinalkohol, idet de kendetegn, der er nødvendige for alkoholens anvendelse eller endelige destination, overholdes.
            
         
               (3)
            
            
               For at kontrollere, om alkoholen anvendes til produktion af bioethanol, godkender medlemsstaterne virksomheder, som de mener kan komme i betragtning på grundlag af virksomhedens kapacitet, de anlæg, hvor alkoholen forarbejdes, deres årlige forarbejdningskapacitet og attesteringen fra de nationale myndigheder i den endelige købers medlemsstat om, at den endelige køber kun anvender alkoholen til at fremstille bioethanol, og at bioethanolen kun anvendes i brændstofsektoren.
            
         
               (4)
            
            
               Der bør hvert kvartal afholdes licitation dels for at sikre afsætningen af alkohol, som medlemsstaternes interventionsorganer har oplagret, og dels for i et vist omfang at sikre forsyningen af virksomheder i Fællesskabet, der bruger alkohol i brændstofsektoren.
            
         
               (5)
            
            
               Medlemsstaterne bør ved udgangen af hver måned meddele, hvilke mængder vin, vinbærme og vin tilsat alkohol, bestemt for destillation, der er destilleret i den foregående måned, samt mængderne af alkohol opdelt i neutral alkohol, råalkohol og brændevin.
            
         
               (6)
            
            
               Forordning (EF) nr. 1623/2000 bør ændres i overensstemmelse hermed.
            
         
               (7)
            
            
               Foranstaltningerne i denne forordning er i overensstemmelse med udtalelsen fra Forvaltningskomitéen for Vin —
            
         UDSTEDT FØLGENDE FORORDNING:
   Artikel 1
   I forordning (EF) nr. 1623/2000 foretages følgende ændringer:
   
               1)
            
            
               Artikel 92 til 94 affattes således:
               »Artikel 92
               Åbning af licitation
               1.   Kommissionen kan efter proceduren i artikel 75 i forordning (EF) nr. 1493/1999 i hvert kvartal indlede en eller flere licitationer over alkohol med henblik på anvendelse udelukkende i brændstofsektoren som bioethanol i Fællesskabet.
               De alkoholmængder, der gives tilslag for i henhold til denne licitation, må pr. licitation ikke overstige 700 000 hl alkohol (100 % vol.).
               2.   Alkoholen tildeles virksomheder i Fællesskabet og skal anvendes i brændstofsektoren.
               Med henblik herpå godkender medlemsstaterne virksomheder, som de mener kan komme i betragtning, og som har indsendt en ansøgning vedlagt følgende dokumentation:
               
                           a)
                        
                        
                           en erklæring fra virksomheden om, at den er i stand til at udnytte mindst 50 000 hl alkohol om året
                        
                     
                           b)
                        
                        
                           en angivelse af adressen på virksomhedens hovedsæde
                        
                     
                           c)
                        
                        
                           en angivelse af adressen på virksomheden og en kopi af tegninger over de anlæg, hvor alkoholen forarbejdes med angivelse af deres årlige forarbejdningskapacitet
                        
                     
                           d)
                        
                        
                           en kopi af tilladelsen fra de nationale myndigheder i den pågældende medlemsstat til brug af anlæggene og
                        
                     
                           e)
                        
                        
                           en attest fra de nationale myndigheder i den endelige købers medlemsstat om, at den endelige køber kun kan anvende alkoholen til at fremstille bioethanol, og at bioethanolen kun anvendes i brændstofsektoren.
                        
                     3.   En medlemsstats godkendelse af en virksomhed er gyldig i hele Fællesskabet.
               4.   Virksomheder, som Kommissionen har godkendt pr. 1. marts 2005, anses for godkendt ved anvendelsen af denne forordning.
               5.   Medlemsstaterne underretter Kommissionen om enhver ny godkendelse eller tilbagetrækning af godkendelse.
               6.   Kommissionen offentliggør regelmæssigt listen over de virksomheder, der er godkendt af medlemsstaterne.
               Artikel 93
               Licitationsbekendtgørelse
               Der offentliggøres en licitationsbekendtgørelse i Den Europæiske Unions Tidende.
               I bekendtgørelsen anføres følgende:
               
                           a)
                        
                        
                           de særlige betingelser for licitationen og de berørte interventionsorganers navn og adresse
                        
                     
                           b)
                        
                        
                           den mængde alkohol, som licitationen omfatter, udtrykt i hl alkohol (100 % vol.)
                        
                     
                           c)
                        
                        
                           partierne
                        
                     
                           d)
                        
                        
                           betalingsbetingelserne
                        
                     
                           e)
                        
                        
                           betingelserne for at få udleveret en prøve
                        
                     
                           f)
                        
                        
                           størrelsen af deltagelsessikkerheden som omhandlet i artikel 94, stk. 4, og af sikkerheden for korrekt opfyldelse som omhandlet i artikel 94c, stk. 3.
                        
                     Artikel 94
               Betingelser med hensyn til bud
               1.   En bydende kan kun indgive ét bud pr. parti. Indgiver en bydende flere bud pr. parti, tages ingen af disse bud i betragtning.
               2.   For at komme i betragtning skal buddet angive den medlemsstat, hvor den endelige anvendelse af den tildelte alkohol finder sted, og indeholde et tilsagn fra den bydende om, at han vil overholde denne destination.
               3.   Bud skal være den pågældende medlemsstats interventionsorgan i hænde senest kl. 12.00 (Bruxelles-tid) den dag, der i licitationsbekendtgørelsen er fastsat som frist for indgivelse af bud.
               4.   Et bud er kun gyldigt, hvis der inden udløbet af fristen for indgivelse af bud er fremlagt bevis for, at den bydende over for det berørte interventionsorgan har stillet en deltagelsessikkerhed på 4 EUR/hl alkohol (100 % vol.), der skal stilles for hele den mængde, der udbydes til salg.
               Med henblik herpå udleverer de berørte interventionsorganer straks de bydende en attest for, at der er stillet deltagelsessikkerhed for de mængder, som vedrører hvert interventionsorgan.
               5.   Opretholdelse af buddet efter udløbet af fristen for indgivelse af bud og sikkerhedsstillelse for korrekt opfyldelse udgør de primære krav, jf. artikel 20 i forordning (EØF) nr. 2220/85, for så vidt angår deltagelsessikkerheden.
               Artikel 94a
               Meddelelse om bud
               Det berørte interventionsorgan forelægger Kommissionen senest to arbejdsdage efter udløbet af fristen for indgivelse af bud en anonym liste med angivelse af følgende for hvert bud, der er indgivet til det:
               
                           a)
                        
                        
                           de tilbudte priser
                        
                     
                           b)
                        
                        
                           de partier, der er anmodet om
                        
                     
                           c)
                        
                        
                           alkoholens endelige destination.
                        
                     Artikel 94b
               Antagelse af bud
               1.   Kommissionen beslutter på grundlag af de indgivne bud hurtigst muligt ifølge proceduren i artikel 75, stk. 2, i forordning (EF) nr. 1493/1999, om den skal give tilslag for disse bud eller ej.
               2.   Gives der tilslag, antager Kommissionen det gunstigste bud pr. parti, og hvis flere bud er enslydende, tildeler Kommissionen den pågældende mængde ved lodtrækning.
               3.   Kommissionen underretter kun de medlemsstater og interventionsorganer, der ligger inde med alkohol, som der er givet tilslag for, om de beslutninger, der er truffet i henhold til denne artikel.
               4.   Kommissionen offentliggør i forenklet form resultaterne af licitationen i Den Europæiske Unions Tidende.
               Artikel 94c
               Tilslagserklæring
               1.   Interventionsorganet giver straks skriftligt og med modtagelsesbevis de bydende underretning om, hvorvidt deres bud er antaget.
               2.   Senest to uger efter datoen for modtagelsen af underretningen som omhandlet i stk. 1 udleverer interventionsorganet hver tilslagsmodtager en tilslagserklæring om, at hans bud er antaget.
               3.   Hver tilslagsmodtager fører senest to uger efter datoen for modtagelsen af underretningen som omhandlet i stk. 1 bevis for, at der over for det berørte interventionsorgan er stillet sikkerhed for korrekt opfyldelse på 30 EUR pr. hl alkohol (100 % vol.) som garanti for, at den samlede mængde alkohol, der er givet tilslag for, anvendes til de formål, der er anført i hans bud.
               Artikel 94d
               Afhentning af alkohol
               1.   Det interventionsorgan, der ligger inde med alkoholen, og tilslagsmodtageren opstiller i fællesskab en foreløbig tidsplan for, hvordan alkoholens afhentning skal fordeles over tid.
               2.   Alkoholen kan afhentes mod forelæggelse af et overtagelsesbevis, som udstedes af interventionsorganet, efter at der er betalt for den pågældende mængde. Denne mængde fastsættes til nærmeste hele hl alkohol (100 % vol.).
               Der udstedes et overtagelsesbevis for mængder på mindst 2 500 hl, bortset fra sidste afhentning i hver medlemsstat.
               I overtagelsesbeviset er der anført en sidste frist for afhentning af alkoholen fra det pågældende interventionsorgans lager. Fristen for afhentning må ikke være på mere end otte dage fra den dato, hvor overtagelsesbeviset udstedes. Vedrører overtagelsesbeviset mere end 25 000 hl, kan fristen dog være på mere end otte dage, men højst femten dage.
               3.   Ejendomsretten til alkohol, der er omfattet af et overtagelsesbevis, overgår til køberen på den dato, der er anført i beviset, og som højst må ligge otte dage efter bevisets udstedelsesdato, og de pågældende mængder anses for udlagret på nævnte dato. Fra det tidspunkt overtager køberen risikoen for tyveri, tab og ødelæggelse, ligesom han bærer oplagringsomkostningerne for alkohol, der ikke er afhentet.
               4.   Alkoholen skal være afhentet senest seks måneder efter modtagelsen af underretningen.
               5.   Anvendelsen af den alkohol, der er givet tilslag for, skal være afsluttet senest to år efter datoen for den første afhentning.«
            
         
               2)
            
            
               Artikel 97, stk. 1, første afsnit, affattes således:
               »1.   For at komme i betragtning skal buddet være skriftligt og ud over de særlige oplysninger, der omhandles i underafdeling I, II eller III, indeholde:«
            
         
               3)
            
            
               Artikel 98, stk. 1 og 2, affattes således:
               »1.   Fra offentliggørelsen af en licitationsbekendtgørelse og indtil udløbet af fristen for indgivelse af bud i henhold til bekendtgørelsen kan alle interesserede købere få udleveret prøver af den alkohol, der udbydes til salg, mod betaling af 10 EUR pr. liter. Der kan ikke udleveres mere end fem liter pr. beholder til hver enkelt interesseret køber.
               2.   Efter udløbet af fristen for indgivelse af bud kan den bydende eller den godkendte virksomhed som omhandlet i artikel 92 få prøver af den alkohol, der gives tilslag for.
               Efter udløbet af fristen for indgivelse af bud kan den bydende, der har fået tilbudt en substitutionsmængde i medfør af artikel 83, stk. 3, andet afsnit, få prøver af den alkohol, der foreslås som substitution.
               Prøverne kan fås hos interventionsorganet mod betaling af 10 EUR pr. liter og er begrænset til fem liter pr. beholder.«
            
         
               4)
            
            
               Artikel 100, stk. 2, litra c), affattes således:
               
                           »c)
                        
                        
                           Med hensyn til alkohol, som der er givet tilslag for til et nyt industrielt anvendelsesformål, og som der er givet tilslag for ved licitationer til anvendelse som bioethanol i brændstofsektoren i Fællesskabet, og som skal rektificeres før den fastsatte endelige anvendelse, anses al den afhentede alkohol for at være anvendt til de fastsatte formål, når mindst 90 % af de samlede mængder alkohol, der er afhentet i forbindelse med en licitation, er anvendt til disse formål.
                           Tilslagsmodtageren, der har accepteret at købe alkoholen, underretter interventionsorganet om mængde, destination og anvendelse af de produkter, der er fremkommet ved rektifikationen.
                           Svindet må ikke overstige de i litra b) nævnte grænser.«
                        
                     
         
               5)
            
            
               Artikel 103, stk. 2, affattes således:
               »2.   Med hensyn til hver af de destillationer, der er omhandlet i artikel 27, 28 og 30 i forordning (EF) nr. 1493/1999, meddeler medlemsstaterne ved udgangen af hver måned:
               
                           a)
                        
                        
                           hvilke mængder vin, vinbærme og vin tilsat alkohol, bestemt for destillation, der er destilleret i den foregående måned
                        
                     
                           b)
                        
                        
                           hvilke mængder alkohol opdelt i neutral alkohol, råalkohol og brændevin:
                           
                                       —
                                    
                                    
                                       der er produceret i den foregående måned
                                    
                                 
                                       —
                                    
                                    
                                       interventionsorganerne har overtaget i den foregående måned
                                    
                                 
                                       —
                                    
                                    
                                       interventionsorganerne har afsat i den foregående måned, og hvilken andel der er udført, samt salgspriserne
                                    
                                 
                                       —
                                    
                                    
                                       interventionsorganerne lå inde med ved udgangen af den foregående måned.«
                                    
                                 
                     
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. april 2005.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 179 af 14.7.1999, s. 1. Senest ændret ved tiltrædelsesakten af 2003.
   
      (2)  EFT L 194 af 31.7.2000, s. 45. Senest ændret ved forordning (EF) nr. 1774/2004 (EUT L 316 af 15.10.2004, s. 61).